**Ռոզամունդ Փայք** (անգլ.՝ **Rosamund Pike**, **Ռոզամունդ Մերի Էլեն Փայք** (անգլ.՝ **Rosamund Mary Ellen Pike**), հունվարի 27, 1979(1979-01-27)[…], Համմերսմիթ, Լոնդոն, Անգլիա, Միացյալ Թագավորություն), անգլիացի դերասանուհի։ Հայտնի է, առաջին հերթին, շնորհիվ դերերի «Մեռիր, բայց ոչ հիմա» (Ջեյմս Բոնդի մասին ֆիլմերից մեկը), «Կորածը», «Երկիր ավետյաց», «Բառնիի վարկածով» և «Հպարտություն և նախապաշարմունք» ֆիլմերում։

Կենսագրություն
--------------

Ռոզամունդ Փայկը միակ զավակն էր օպերային երգիչներ Յուլիան և Կարոլինա Փայկերի ընտանիքում։ Ռոզամունդը այցելում էր Բրիստոլի դպրոց-ինտերնատ։ 16 տարեկանում ընդունվում է հանրահայտ Ազգային երիտասարդական թատրոն (անգլ.՝ National Youth Theatre), որտեղ խաղում է երեք եթերաշրջան։ Նրա ամենանշանակալից դերը այդ թատրոնում լինում է Ջուլիետը «Ռոմեո և Ջուլիետ» պիեսում։

Ռոզամունդ Փայկը Տորոնտոյի կինոփառատոնում 2010 թվականին
Այնուհետև Ռոզամունդը ընդունվում է Վեդհեմ (անգլ.՝ Wadham) քոլեջը Օքսֆորդի համալսարանում, որպեսզի ուսումնասիրի անգլիական գրականությունը։ Այստեղ նա բավականին հաջող մասնակցում է մի քանի ուսանողական թատերական բեմադրություններում, հյուրախաղերի է մեկնում ուսանողական թատրոնի «Կամակոր կնոջ սանձահարումը» բեմադրությունով, այդ թվում նաև լինելով Ճապոնիայում։ Ուսումն ավարտելուց մի քիչ առաջ նա խաղում է «Ամուսնություն անգլիական ձևով» (անգլ.՝ A Rather English Marriage)» հեռուստաֆիլմում, Թոմ Քորթնիի և Ալբերտ Ֆիննի հետ միասին։ Նա նաև ելույթ է ունեցել տեղական թատրոնում, հանրահայտ Oxford Playhouse-ում, Սթիվեն Ջեֆիզի «Անառակը» (անգլ.՝ The Libertine) և Արթուր Միլլերի «Բոլոր իմ որդիները» (անգլ.՝ All My Sons) պիեսներում։ Դեռևս մինչ Օքսֆորդ ընդունվելը Ռոզամունդը մասնակցություն է ունեցել նախագծի քասթինգում, որն այն ժամանակ չի իրականացվում։ Սակայն մեկ տարի անց նա անսպասելիորեն հրավեր է ստանում վերադառնալ փորձերին և արդյունքում ստանում է լեդի Հերիետի դերին BBC-ի «Կանայք և դուստրեր» (անգլ.՝ Wives and Daughters) ֆիլմում, որտեղ նրա խաղընկերներն են դառնում Մայքլ Գեմբոնը, Ֆրանչեսկա Էննիսը և Բիլլ Պատերսոնը։ Vanity Fair ամսագիրը, մեկնաբանելով Ռոզամունդ Փայկի խաղը, դերասանուհուն համեմատում է «դրոշի հետ, որը ծածանվում է քամուց»։ Ինն ամիս Ռոզամունդը նկարահանվել է այդ ֆիլմում, իսկ այնուհետև վերադառնում է Օքսֆորդ, որպեսզի ավարտի ուսումը և խաղալու իր վերջին դերը Oxford Playhouse-ում։ Այն դառնում է Դեյզիի դերը Իոնեսկոյի «Ռնգեղջյուրը» (անգլ.՝ Rhinoceros) պիեսում։ Հաջորդ ամառային արձակուրդներին նա ինը շաբաթվա ընթացքում նկարահանվում է «Սեր սառը կլիմատում» (անգլ.՝ Love in a Cold Climate) ֆիլմում, ըստ Նենսի Միտֆորդի ստեղծագործությունների։ Նրա խաղընկերներն են լինում Ալան Բեյթսը, Շեյլա Գիշը, Չելի Իմրին, Ջուն Սթենդինգը և Էնթոնի Էնդրյուսը։ Վերադառնալով Օքսֆորդ, Ռոզամունդը ուսմանը զուգահեռ հանդես է գալիս թատրոնում Կիրի դերում Դևիդ Մերի «Վերին լույս» (անգլ.՝ Skylight) պիեսում, ռեժիսոր Ջեյմս Ռոգան։

2001 թվականին նա ավարտում է իր ուսումը, ստանալով բակալավրի աստիճան։ Այսուհետև Ռոզամունդը կենտրոնանում է միայն իր դերասանական կարիերայի վրա։ Դերասանուհին նկարահանվում է մի շարք հայտնի ֆիլմերում, բացի այդ նա մնում է ակտիվ նաև թատերական բեմում։

2014-ին Նյու Յորքի 52-րդ կինոփառատոնում Փայկը և Բեն Աֆլեքը Կորածը ֆիլմիի պրեմիերային
2011 թվականին Փայկը կատարում է գլխավոր դերերից մեկը «Գործակալ Ջոնի Ինգլիշ. Վերբեռնում» էքշն-կատակերգությունում։

2014 թվականին իրականացրել է դերասանական բեկումը , խաղալով գլխավոր դերը «Կորածը» քրեական թրիլերում Բեն Աֆլեք ի հետ միասին և դրա համար արժանացավ մի շարք մրցանակների։

2018-ին Փայկը նկարահանվեց «Մասնավոր պատերազմ» կենսագրական ֆիլմում, որի համար նա կրկին առաջադրվեց «Ոսկե գլոբուս» դրամայի լավագույն դերասանուհու համար։

2019-ի հունիսին հայտնի դարձավ, որ Փայկը կկատարի գլխավոր դերը «Ժամանակի անիվը» Հեռուստասերիալում, որը նկարահանվելու է Ռոբերտ Ջորդանի համանուն ցիկլի հիման վրա և թողարկվելու է Ամազոն վիդեո- ում , Նույն թվականին տեղի ունեցավ «Ռադիոակտիվ » կենսագրական դրամայի համաշխարհային պրեմիերան որտեղ Փայկը մարմնավորեց Մարի Կյուրի -ին։

2020-ի աշնանը Տորոնտոյի կինոփառատոնի շրջանակներում տեղի ունեցավ «Խաբեբան» քրեական կատակերգության պրեմիերան։ Այս դերի համար Փայկը ստացել է երրորդ անգամ «Ոսկե գլոբուս» անվանակարգը որպես կատակերգության կամ մյուզիքլի լավագույն դերասանուհի

Անձնական կյանք
--------------

Ռոզամունդ Փայկը, բացի մայրենի անգլերենից, ազատորեն խոսում է նաև երկու լեզուներով՝ գերմաներեն և ֆրանսերեն։ Նվագում է թավջութակի վրա։ Դերասանուհին ապրում է Լոնդոնի կենտրոնում, Վեսթ-Էնդ շրջանում։ Դերասան Սայմոն Վուդսի (նրանք շարունակվում էին 1997 թվականից մինչև 2003 թվականը) և նկարիչ Հենրի Ջոնի (2004 թվական) հետ իր հարաբերությունների ավարտից հետո Ռոզամունդը 2004 թվականից սկսում է հանդիպել ռեժիսոր Ջո Ռայթի հետ։ Նրանք ծանոթացել էին «Հպարտություն և նախապաշարմունք» ֆիլմի նկարահանումների ժամանակ, որում նա խաղացել է Ջեյն Բենետի դերը, իսկ Ռայթը հանդես է եկել որպես ռեժիսոր։ 2007 թվականի օգոստոսի վերջին նրանք հայտարարում են իրենց նշանադրության մասին, ամուսնությունը նախատեսված էր 2008 թվականի մայիսին։ Սակայն շուտով զույգը հայտարարում է իրենց բաժանման մասին։

2009 թվականի դեկտեմբերից Ռոզամունդը փաստացի ամուսնության մեջ է գտնվում կինոօպերատոր Ռոբի Յունիակի հետ։ Զույգն ունի երկու որդի՝ Սոլո Յունիակ (ծնվել է 2012 թվականի մայիսի 6-ին) և Ատոմ Յունիակը (ծնվել է 2014 թվականի դեկտեմբերի 2-ին)։

Ֆիլմագրություն
--------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1998 | Ամուսնություն անգլիական ձևով | *A Rather English Marriage* | *Սելիա* (TV) |
| 1999 | Կանայք և աղջիկներ | *Wives and Daughters* | *լեդի Հերիեթ Կամնոր* (սերիալ, դրվագներ 1.1, 1.2, 1.4) |
| 2001 | Սեր սառը կլիմայում | *Love in a Cold Climate* | *Ֆեննի* (TV մինի-սերիալ) |
| 2002 | Ֆոյլի պատերազմը | *Foyle’s War* | *Սառա Բոմոնտ* (1 դրվագ «The German Woman») |
| 2002 | Մեռիր, բայց ոչ հիմա | *Die Another Day* | *Միրանդա Ֆրոստ* |
| 2004 | Ավետյաց երկիր | *Promised Land* | *Ռոզա* |
| 2004 | Անառակը | *The Libertine* | *Էլիզաբեթ Մալե* |
| 2005 | Ճակատագիր | *Doom* | *Սամանթա Գրիմմ* |
| 2005 | Հպարտություն և նախապաշարմունք | *Pride & Prejudice* | *Ջեյն Բենեթ* |
| 2007 | Բեկում | *Fracture* | *Նիկի Գարդներ* |
| 2007 | Բեկորներ | *Fugitive Pieces* | *Ալեքս* |
| 2008 | Աշտարակ | *The Tower* | *Օլիվիա Ուինն* (ТV) |
| 2009 | Զգացմունքների դաստիարակում | *An Education* | *Էլեն* |
| 2009 | Ազատ անկում | *Freefall* | *Աննա* (ТV) |
| 2009 | Փոխնակները | *Surrogates* | *Մեգգի* |
| 2010 | Այրվող արմավենիներ | *Burning Palms* | *Դեդրա Դևենպորտ* |
| 2010 | Երկարաճիտ կոշիկները Ուայթհոլլում | *Jackboots on Whitehall*, մուլտֆիլմ | *Դեյզի (ձայնավորում)* |
| 2010 | Պատրաստված է Դագենհեմում | *Made in Dagenham* (նաև հայտնի է որպես *"We Want Sex"*) | *Լիզա* |
| 2010 | Բառնիի վարկածով | *Barney’s Version* | *Միրիամ Գրանտ* |
| 2011 | Գործակալ Ջոննի Ինգլիշ. Վերբեռնում | *Johnny English Reborn* | *Քեյթ Սամներ* |
| 2011 | Մեծ տարի | *The Big Year* | *Ջեսիկա* |
| 2012 | Տիտանների զայրույթը | *Wrath of the Titans* | *Անդրոմեդա* |
| 2012 | Ջեք Ռիչեր | *Jack Reacher* | *Հելեն Ռոդին* |
| 2013 | Արմագեցին | *The World's End* | *Սեմ Չեմբերլեն* |
| 2014 | Հեկտորի ճանապարհորդությունը երջանկություն փնտրելիս | *Hector and the Search for Happiness* | *Կլարա* |
| 2014 | Կորածը | *Gone Girl* | *Էմի Դանն* |
| 2014 | Երազանքի արձակուրդներ | *What We Did on Our Holiday* | *Էբի* |
| 2015 | Վերադարձնել ուղարկողին | *Return to Sender* | *Միրանդա* |
| 2016 | Միացյալ Թագավորություն | *A United Kingdom* | Ռութ Ուիլյամս Կհամա |
| 2017 | Հիմլերի ուղեղը կոչվում է Հեյդրիխ | The Man with the Iron Heart | Լինա Հեյդրիխ |
| 2017 | Թշնամիներ | Hostiles | Ռոզալի |
| 2018 | Բեյրութ | *Beirut* | Սենդի |
| 2018 | 7 օր Էնտեբեում | Entebbe | Բրիջիտ Քոլման |
| 2018 | Մասնավոր պատերազմ | A Private War | Մարի Քոլվին |
| 2019 | Ինֆորմանտ | *The Informer* | Ուիլկոկս |
| 2019 | Ռադիոակտիվ | Radioactive | Մարի Կյուրի |
| 2021 | Խաբեբան | I Care a Lot | Մարլա Գրեյսոն |

Ծանոթագրություններ
------------------

1. 1 2  Internet Movie Database — 1990.
2. 1 2  filmportal.de — 2005.
3. 1 2  Munzinger Personen (գերմ.)
4. 1 2
5. ↑  *Pas L. v.* Genealogics — 2003.
6. 1 2  *Lundy D. R.* The Peerage
7. ↑  Розамунд Пайк получает кольцо от господина Райта, *Daily Mail*, 31 августа 2007
8. ↑  «Baby joy for Bond girl Rosamund Pike as she gives birth to son Solo» (անգլերեն). DailyMail. 6 мая 2012. Վերցված է 2012 թ․ մայիսի 15-ին.
9. ↑  «Rosamund Pike Welcomes a Son». Արխիվացված է օրիգինալից 2015 թ․ փետրվարի 16-ին. Վերցված է 2016 թ․ մարտի 28-ին.

Աղբյուրներ
----------

* Ռոզամունդ Փայքը (անգլ.) *Internet Movie Database* կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոզամունդ Փայք» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) |
|  |
| Ֆոտո, վիդեո և աուդիո | Ինստագրամ (անգլ.) · Last.fm |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes · The Peerage · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 3095148 · BNE: XX5122369 · BNF: 15065235h · CONOR: 106169187 · GND: 142417815 · ISNI: 0000000114449990 · LCCN: no2005028691 · NKC: xx0042784 · NTA: 338894462 · NUKAT: n2019211944 · SUDOC: 121100618 · VIAF: 56899857 · WorldCat VIAF: 56899857 |

 |

 |